BINDRA
అథ్లెట్ల కోసం ప్రత్యేకంగా హెల్ప్‌లైన్‌ ఏర్పాటు చేయాలి
న్యూఢిల్లీ: భారత అధికారుల నిర్లక్ష్యం కారణంగా బెర్లిన్‌లో తీవ్ర ఇబ్బందులు ఎదుర్కొని, భిక్షాటన చేసిన పారా అథ్లెట్‌ కాంచనమాలకి మద్ధతుగా అభినవ్‌ బింద్రా గళం విప్పుతున్నాడు. ప్రపంచ వేదికలపై పోటీపడే అథ్లెట్ల కోసం ప్రత్యేకంగా హెల్ప్‌లైన్‌ ఏర్పాటు చేయాలని కోరుతూ కేంద్ర క్రీడల మంత్రి విజ§్‌ు గోయల్‌కి తాజాగా ఒక అభ్యర్థన పంపాడు. ఇప్పటికే ప్రధాన మంత్రి ఏర్పాటు చేసిన ఒలింపిక్స్‌ టాస్క్‌ ఫోర్స్‌లో సభ్యుడైన అభినవ్‌ బింద్రా సూచనపై మంత్రి కూడా సానుకూలంగా స్పందించినట్లు సమాచారం.
బెర్లిన్‌ వీధుల్లో బిచ్చమెత్తిన పారా అథ్లెట్‌… దేశం తరుపున ప్రాతినిధ్యం వహించినందుకు చెల్లించాల్సిన మొత్తాన్ని కూడా పారాలింపిక్‌ కమిటీ ఆఫ్‌ ఇండియా ఇవ్వకపోవడంతో బెర్లిన్‌లో ఆ అథ్లెట్‌ భిక్షాటన చేయాల్సిన పరిస్థితి ఏర్పడింది. నాగపూర్‌కు చెందిన కాంచనమాల పాండే అంధురాలు ఎస్‌11 కేటగిరీలో స్విమ్మింగ్‌ కాంపిటేషన్‌లో పాల్గొనేందుకు జర్మనీకి వెళ్లింది. కానీ ఈపర్యటన కోసం చెల్లించాల్సిన మొత్తాన్ని కమిటీ ఆమెకు ఇవ్వలేదు. కాంచనలమాలతో పాటు మరో ఐదుగురు ఈస్విమ్మింగ్‌ పోటీల్లో పాల్గొన్నారు.
జూలై 3 నుంచి 9వరకు ఈ పోటీలు జరిగాయి. అయితే ఈపోటీల్లో పాల్గొనేందుకు వెళ్లిన వీరికి డబ్బులు చెల్లించలేదు. భారత్‌ నుంచి ప్రపంచ పారా స్విమ్మింగ్‌ ఛాంపియన్‌ షిప్‌కు కాంచనమాలతో పాటు సుయాష్‌ జాదవ్‌ క్వాలిఫై అయ్యారు. ఈఇద్దరూ బెర్లిన్‌లో జరిగిన పారా స్విమ్మింగ్‌ ఛాంపియన్‌ షిప్‌లో సిల్వర్‌ పతకాలను సాధించారు. ప్రభుత్వం నుంచి డబ్బు అందకపోవడంతో కాంఛనమాల జర్మనీలో భిక్షాటన చేయాల్సి వచ్చింది. తనకీ దుస్థితి వస్తుందని ఎప్పుడూ ఊహించలేదని ఆమె వాపోయింది.
ఈటోర్నీలో పాల్గొనడానికి ఐదు లక్షల లోన్‌ తీసుకోవాల్సి వచ్చిందని ఆమె చెప్పింది. పారాలింపిక్‌ కమిటీ తనకు ఒక్క పైసా కూడా ఇవ్వకపోవడం, హోటల్‌కు రూ.70వేలు, బోజనానికి రూ.40వేలకుపైగా చెల్లించాల్సి ఉండగా..భారత పారాఒలింపిక్‌ కమిటీ ఖర్చుల కోసం స్విమ్మర్స్‌కి ఇవ్వాల్సిన నిధులు మంజూరు చేయకుండా నిర్లక్ష్యంతో వ్యవహరించగా…అండగా ఉండాల్సిన కోచ్‌ ఫీజు ఇవ్వలేదనే కోపంతో మధ్యలోనే వదిలేసి వెళ్లిపోయాడు. దీంతో అంధురాలైన కాంచనమాల తీవ్ర ఇబ్బందులు పడినా ఆత్మస్థైర్యం కోల్పోకుండా…భిక్షాటన చేసింది. ఈ అథ్లెట్‌ దీనగాథని తెలుసుకున్న అభినవ్‌ భింద్రా ట్విట్టర్‌ వేదికగా అధికారుల తీరుపై మండిపడగా…కేంద్ర మంత్రి విజ§్‌ు గోయెల్‌ స్పందించి విచారణకు ఆదేశించారు. మరే అథ్లెట్‌ ఇలాంటి ఇబ్బందులు పడకూడాదనే ఉద్ధేశ్యంతో బింద్రా ఈ హెల్ప్‌లైన్‌ సూచన చేసినట్లు తెలుస్తోంది.